《上苑听新莺》
明代·黄儒炳

东风轻拂禁城西，二月黄鹂羽正齐。静听娇歌流玉树，虚疑仙吹绕金堤。

间关巧度千门晓，断续遥看尽日啼。知是上林回淑气，春声如隔碧云低。

作者简介：（?—1626）明广东顺德人，字士明。万历三十二年进士。授翰林编修。官至吏部左侍郎。屡忤魏忠贤。天启六年，魏良卿封肃宁伯，儒炳知事不可为，即日告归，寻卒。